钦定古今图书集成/明伦汇编/氏族典/第315卷 > 《廖用贤尚友录》 > 荆州俊
## 钦定古今图书集成/明伦汇编/氏族典/第315卷 > 《廖用贤尚友录》 > 荆州俊

按《山西通志》：“州俊，字章甫。器度端凝，举止轩昂。举万
历癸未进士第，除长安知县，以廉平上第。为御史扄
署谢客，奏议不谋于众，侃侃论之，请止贡金花，劾貂
寺诸奸贪不法状，朝廷肃然。转山东参议，谢病归。边
陲告急，起补辽左监兵道，改宁夏临巩副使。套骑大
入，州俊喋血战，保其地。补皋兰，整饬九年，洞悉边务”，
设奇制胜，大小十七战皆捷，降番二万有奇。累加左
布政，食正二品俸。丁忧归，起庄浪监兵，不出。再起甘
肃巡抚，庙堂倚重，为西蕃保障。拜刑部侍郎。遘疾卒。
敕谕祭葬，谥“贞襄。”